ຫວຽດນາມ ເພີ່ມທະວີ ການສົ່ງເສີມ ການທ່ອງທ່ຽວ ຢູ່ ອົດສະຕາລີ
ລາຍການສົ່ງເສີມການທ່ອງທ່ຽວຈຸດນັດພົບນະຄອນ ໂຮ່ຈີມິນ ຢູ່ນະຄອນ Melbourne ແລະ Sydney(ພາບ: Quang Minh/Vietnam+)
ແຕ່ວັນທີ 22/2 ຫາວັນທີ 1/3, ຄະນະກຳມະການປະຊາຊົນນະຄອນ ໂຮ່ຈີມິນ ສົມທົບກັບຫ້ອງການຕາງໜ້າບໍລິສັດການບິນແຫ່ງຊາດ ຫວຽດນາມ (Vietnam Airlines) ຢູ່ ອົດສະຕາລີ ຈັດຕັ້ງລາຍການສົ່ງເສີມການທ່ອງທ່ຽວຈຸດນັດພົບນະຄອນ ໂຮ່ຈີມິນ ຢູ່ນະຄອນ Melbourne ແລະ Sydney. ທ່ານເອກອັກຄະລັດຖະທູດ ຫວຽດນາມ ປະຈຳ ອົດສະຕາລີ ເລື່ອງແທງງີ້ ສະເໜີໃຫ້ບັນດາວິສາຫະກິດທ່ອງທ່ຽວ ຫວຽດນາມ ກໍ່ຄືອົດສະຕາລີ ເພີ່ມທະວີການພົບປະ, ແລກປ່ຽນເພື່ອແນໃສ່ຊຸກຍູ້ການພົວພັນ 2 ຝ່າຍ, ພ້ອມທັງຍູ້ແຮງຂຸດຄົ້ນຕະຫຼາດແຂກທ່ອງທ່ຽວ ອົດສາຕາລີ ມາ ຫວຽດນາມ ແລະ ກົງກັນຂ້າມໃນໄລຍະຈະມາເຖິງ. ຜູ້ຕາງໜ້າຄະນະຜູ້ແທນ ນະຄອນ ໂຮ່ຈີມິນ ໄດ້ແນະນຳບາງຈຸດທີ່ເປັນເອກະລັກສະເພາະກ່ຽວກັບປະເທດຊາດ, ປະຊາຊົນ ແລະ ວັດທະນະທຳ ຂອງ ຫວຽດນາມ ເວົ້າລວມ ແລະ ຂອງນະຄອນ ໂຮ່ຈີມິນ ເວົ້າສະເພາະ ກັບເພື່ອນມິດສາກົນຢູ່ ອົດສະຕາລີ. ຜູ້ຕາງໜ້າ Vietnam Airlines ປະຈຳ ອົດສະຕາລີ ກໍ່ແນະນຳບໍລິການການບິນລະຫວ່າງ ຫວຽດນາມ ແລະ ອົດສະຕາລີ. ປະຈຸບັນ, Vietnam Airlines ມີ 2 ສາຍການບິນໂດຍກົງລະຫວ່າງນະຄອນ ໂຮ່ຈີມິນ - Melbourne ແລະ ນະຄອນ ໂຮ່ຈີມິນ - Sydney.
(ແຫຼ່ງຄັດຈາດ VOV)